**LÄÄKÄRI KESKEYTTI WIMANIN RALLICROSS-AVAUKSEN FLORIDASSA**

**Amerikan Global Rallycross Championship (GRC) –sarjan mestaruutta puolustavan Fordin Joni Wimanin kausi käynnistyi eriskummallisesti Fort Lauderdalessa Floridassa. Suomalaiskuljettajan kohtaloksi koitui kilpailun lääkäri ja kilpailunjohtaja, jotka eväsivät Wimanilta osallistumisen voitokkaan alkuerän jälkeen GRC-kauden avausosakilpailuun.**

Eriskummallinen tapahtumaketju sai alkunsa ensimmäisen alkuerän jälkeen. Ykkösenä ruutulipulle ajanut Wiman tunsi selässään lihaskipua, jonka takia hän pyysi paikalle fysioterapeutin. Hierojan tilalle OMSE-tiimin varikolle saapuikin lääkäri, joka yhdessä kilpailunjohtajan kanssa eväsi Wimanilta osallistumisen seuraaviin alkueriin. Päätös tiesi samalla sitä, että Wimanin tie avausosakilpailussa nousi kerrasta pystyyn.

Kaksikko totesi suomalaiskuljettajalle, että ainoa keino jatkoon olisi ollut sairaalassa otetut röntgenkuvat, joiden ottaminen ja analysointi olisi kuitenkin kestänyt 5-6 tuntia eli kilpailu olisi joka tapauksessa ollut tuolloin jo päätöksessä.

Wiman oli tilanteesta tuohtunut.

- Minulla oli selkä hieman jumissa, ei muuta. Lääkäri kielsi ajaminen ilman sen kummenpaa tutkimusta. Ajokiellon vahvisti kilpailunjohtaja ja sarjan oikeuksien omistaja. He vaativat röntgenkuvia selästäni, joiden ottaminen ja analysointi olisi kestänyt kuitenkin niin kauan, että kilpailu olisi jo ehditty ajaa loppuun.

- Kyllähän tämä hieman poliittiselta peliltä maistuu. Ehdin jo allekirjoittaa dokumentin, jossa otin kirjallisesti täyden vastuun omasta terveydentilastani. Mutta sekään ei heille kelvannut. Onhan tämä ennenkuulumatonta toimintaa. Menen vielä tänään sairaalaan ja otatan ne kuvat, jotta varmistan pääsyni sarjan seuraaviin osakilpailuihin, Wiman totesi.

Fordin suomalaiskuljettaja hallitsi suvereenisesti ensimmäistä alkuerää, jonka jälkeen hän ei ajanut enää metriäkään. Lopputuloksissa Wiman kirjataan sijalle 11 tai 12. Kauden avausosakilpailun voittoon ajoi Fordin yhdysvaltalaiskuljettaja Ken Block.

GRC-sarja jatkuu kolmen viikon kuluttua juhannuksena Daytonassa Floridassa, jossa ajetaan sarjan kaksi seuraavaa mestaruusosakilpailua. Tätä ennen Wiman osallistuu Fordillaan X –Games –tapahtumaan Texasin Austinissa.

***Tuloksia, GRC-sarja, osakilpailu 1/12, Fort Lauderdale, Florida:***

***1. Ken Block (USA) Ford Fiesta ST***

***2. Scott Speed (USA) Volkswagen Beetle***

***3. Nelson Piquet Jr. (BRA) Ford Fiesta ST***

***….***

***11. Joni Wiman (FIN) Ford Fiesta ST***

***Sarjan seuraavat osakilpailut (2 ja 3): kesäkuun 20. ja 21. päivä Daytona, Florida.***

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 194 000 henkilöä ja sillä on 66 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.corporate.ford.com](http://www.corporate.ford.com/)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 53 000 henkilöä ja yhteisyritykset mukaan lukien noin 67 000 henkilöä. Euroopassa toimii myös Ford Motor Credit Company ja Ford Customer Service Division sekä 23 tuotantolaitosta, joista 15 Ford omistaa kokonaan tai on enemmistöomistaja ja 8 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Marko MäkinenRiitta Salin

 +358 500 604 141 Oy Ford Ab

 marko.makinen@kolumbus.fi 010 3447 123

 rsalin1@ford.com